लघु वन उपज संग्रहण केंद्र का लोकार्पण
उदयपुर | जलग्रहणविकास समिति झाबला ने नाबार्ड और सेवा मंदिर के सहयोग से लघु वन-उपज संग्रहण केंद्र का गुरुवार को लोकार्पण किया। मुख्य अतिथि उप महाप्रबंधक नाबार्ड सुकांत कुमार साहू थे। सुकांत ने बताया कि 2009 से यहां वाटरशेड कार्य की शुरुआत हुई थी। लंबे अंतराल में यहां पर कई कार्य किए गए हैं। इसके प्रबंधन की जिम्मेदारी ग्रामीणों की होगी। प्रियंका ने कहा कि झाबला में सेवा मंदिर का जुड़ाव प्रौढ़ शिक्षा कार्यक्रम को लेकर हुआ था आज सेवा मंदिर ने गांव में शिक्षा, स्वास्थ्य और वन प्रबंधन को लेकर काम किए हैं। कार्यक्रम में करीब 300 लोगों ने हिस्सा लिया। अध्यक्षता सेवा मंदिर की मुख्य संचालक प्रियंका ने की।
hin_Deva hin_Deva